סטריי קידס

**סטריי קידס** (באנגלית: **Stray Kids** או **SKZ** (ילדים משוטטים); בקוריאנית: **스트레이 키즈** (סוטוריי קיג'ו) היא להקת בנים דרום קוריאנית המורכבת משמונה חברים, שהוקמה על ידי חברת התקליטים JYP אנטרטיינמנט בשנת 2017 במהלך תוכנית ריאליטי הנושאת את אותו השם. הלהקה מפיקה עצמאית את כל השירים שלהם עוד מתחילת דרכם, קבוצת ההפקה הראשית שלהם מכונה 3Racha (טרי ראצ׳ה) והיא כוללת את באנגצ'אן, צ'אנגבין והאן, גם החברים האחרים משתתפים לעיתים קרובות בכתיבת השירים. חברי הלהקה הם: בַּאנגצ'אן (bang chan), לִינוֹ (lee know), צַ'אנְגְבּין (changbin), היוֹנג'ין (hyunjin), הַאן (han), פליקס (felix), סוּנְגְמִין (seungmin) ו-איי-אן (I.N). בהרכבה המקורי הכילה הלהקה תשעה חברים, אך באוקטובר 2019 עזב החבר לשעבר ווּג'ין (woojin) את הלהקה מסיבות אישיות. חברי הלהקה נבחרו אישית על ידי באנגצ'אן, מנהיג הלהקה, דבר שהיה חסר תקדים עד אז בקהילת הקייפופ.

## היסטוריה

### 2017–2018: הקמת הלהקה, אלבום הבכורה וסדרת אלבומי ''I am''
באוגוסט 2017 הכריזה JYP Entertainment באופן רשמי על תוכנית הריאליטי העתידית שלה שמטרתה ליצור להקת בנים חדשה. פרטים נוספים וטיזרים פורסמו בחודשיים שלאחר מכן, כולל שם התוכנית - "stray kids survival show". לינו ופליקס הודחו בתחילה מהלהקה, אך בסופו של דבר כל תשעת החברים נכנסו להרכב הסופי. ב-17 באוקטובר פרסמה החברה את השיר הראשון של סטריי קידס, ששמו "Hellevator".

במקביל להשקת האתר הרשמי של סטריי קידס, הכריזה JYP Entertainment על פרסום מיני-אלבום טרום-בכורה בשם *[[Mixtape]]*. האלבום הכיל את "Hellevator" וששה שירים נוספים שחברי הלהקה ביצעו במהלך תוכנית הריאליטי.

ב-25 במרץ 2018 ביצעה הלהקה את מופע הראווה הראשון שלה. למחרת פורסם מיני-אלבום בשם *[[I am Not]]*. ב-14 באפריל 2018 ביצעה הלהקה את ההופעה הראשונה שלה מחוץ לקוריאה, כשהופיעה בפסטיבל המוזיקה  שהתקיים ביפן. ב-6 באוגוסט פורסם המיני-אלבום השלישי של הלהקה, *I Am Who.*

### 2019: סדרת ''Clé'' ועזיבתו של ווג'ין
ממוזער|סטריי קידס בטקס , אפריל 2019
בתחילת שנת 2019 יצאה הלהקה לסיבוב הופעות בשם "I Am..." ברחבי אסיה, וערכה סיבוב נוסף לקידום מכירות בטג'אן, פוסאן, אינצ'ון וסיאול שבקוריאה. ב-25 במרץ 2019 פורסם המיני-אלבום הרביעי של הלהקה, *Clé 1: Miroh*, לרגל יום השנה להופעת הבכורה של הלהקה. ב-4 באפריל זכתה הלהקה בפרס תוכנית המוזיקה הראשון שלה, כשזכתה בפרס על הסינגל המוביל של *Clé 1: Miroh*, "Miroh", בתוכנית המוזיקה הדרום-קוריאנית אם קאונטדאון של .

ב-19 ביוני פרסמה הלהקה את האלבום . ב-9 באוקטובר פורסם סינגל דיגיטלי בשם "Double Knot". בנובמבר יצאה לסיבוב ההופעות העולמי הראשון שלה, "District 9: Unlock". ב-28 באוקטובר הודיעה JYP Entertainment כי חבר הלהקה ווג'ין יעזוב את הלהקה מסיבות אישיות. ב-13 בנובמבר פרסמה הלהקה את הסינגל "Astronaut", הסינגל הראשון שלה כלהקה בת שמונה חברים. ב-9 בדצמבר פורסם המיני-אלבום החמישי של הלהקה, , וב-26 בדצמבר פורסם סינגל דיגיטלי נוסף בשם "Mixtape: Gone Days".

### 2020: בכורה באנגלית וביפנית, אלבום אולפן ראשון
ב-24 בינואר 2020 פרסמה הלהקה גרסאות בשפה האנגלית של הסינגלים "Double Knot" ו-"Levanter", כאלבום סינגל בשם Step Out of Clé. ב-18 במרץ פורסם אלבום האוסף הראשון של הלהקה, , שכלל גרסאות מחודשות של שירים ישנים וגרסאות יפניות של השירים "My Pace", "Double Knot" ו-"Levanter". ב-26 במרץ פרסמה הלהקה סינגל דיגיטלי נוסף, בשם "Mixtape: On Track". ב-3 ביוני פורסם הסינגל הראשון של הלהקה בשפה היפנית, "Top", ואיתו שיר צד ב' בשם "Slump". "Top" שימש כשיר הנושא של סדרת האנימה "Tower of God" , ואילו "Slump" שימש כשיר הסיום שלה. גרסאות קוריאניות לשירים אלה פורסמו ב-13 במאי, וגרסאות אנגליות ב-20 במאי.

ב-17 ביוני פרסמה הלהקה את אלבום האולפן הראשון שלה, , עם הסינגל המוביל "God's Menu". האלבום דורג, לראשונה בתולדות הלהקה, בראש מצעד האלבומים השבועי של סירקל צ'ארט. באוגוסט 2020 קיבל האלבום תואר פלטינה מאיגוד תעשיית ההקלטות הדרום קוריאני. "God's Menu" הפך לסינגל הראשון של הלהקה שהופיע במצעד ההורדות השבועי של סירקל צ'ארט, כשדורג במקום ה-144. שלושה חודשים לאחר מכן פרסמה הלהקה את האלבום מחדש, תחת השם "In Life". במהלך קידום האלבום זכתה הלהקה בפרסים בתוכניות המוזיקה אם קאונטדאון ו-.

ב-4 בנובמבר יצא לאור המיני-אלבום הראשון של הלהקה בשפה היפנית, *[[All In (מיני-אלבום)|All In]]*. המיני-אלבום קיבל תואר זהב מאיגוד תעשיית ההקלטות היפני. בנובמבר ערכה הלהקה את הקונצרט המקוון הראשון שלה, שנקרא "Unlock: Go Live In Life". בקונצרט זה ביצעה הלהקה לראשונה את הגרסה הקוריאנית לשיר "All In", שפורסמה בסופו של דבר ב-26 בנובמבר כסינגל דיגיטלי.

### 2021: ''Kingdom: Legendary War'' ו-''Noeasy''
בטקס פרסי המוזיקה האסייתית של Mnet לשנת 2020 הוכרז שסטריי קידס תשתתף ב-"Kingdom: Legendary War", תוכנית בה התחרו להקות בנים דרום קוריאניות שונות. ב-3 ביוני 2021 זכתה הלהקה בתוכנית.

חברי הלהקה ערכו את מפגש המעריצים הרשמי הראשון שלהם, "'Stray Kids 1st #LoveStay 'SKZ-X", ב-20 בפברואר 2021, ואת מפגש המעריצים היפני הראשון שלהם - "STAYing Home Meeting" - ב-18 במרץ, לרגל יום השנה להופעת הבכורה שלהם ביפנית.

ב-19 במרץ פורסמה גרסה קוריאנית לשיר "Going Dumb" של המפיק המוזיקלי השוודי אלסו ושל המוזיקאי הסיני CORSAK, אותה ביצעו חברי סטריי קידס. השיר דורג במקום ה-13 במצעד שירי הדאנס/אלקטרוני של "בילבורד", לראשונה בתולדות הלהקה. ב-26 ביוני פרסמה הלהקה את השלישי בסדרת המיקסטייפים שלה, "Mixtape: Oh". המיקסטייפ היה השיר הראשון של הלהקה שהגיע לראש מצעד שירי העולם הדיגיטליים.

ב-23 באוגוסט פרסמה הלהקה את אלבום האולפן השני שלה, . האלבום דורג בראש מצעד האלבומים של סירקל צ'ארט וקיבל מאיגוד תעשיית ההקלטות הדרום קוריאני אישור על מכירת מיליון עותקים. הסינגל המוביל של האלבום, "Thunderous" , דורג במקום ה-80 במצעד הבילבורד גלובל 200 וזכה בפרסים בשש תוכניות מוזיקה שונות. ב-13 באוקטובר פרסמה הלהקה סינגל יפני נוסף, "Scars"/"Thunderous (Japanese ver.)". הסינגל דורג במקום השני הן במצעד הסינגלים של אוריקון והן במצעד יפן הוט 100.

ב-29 בנובמבר פורסם אלבום סינגל מיוחד בנושא חג המולד בשם , שהכיל שיר בשם "Winter Falls" בנוסף לשיר הנושא. האלבום הגיע לראש מצעד האלבומים של סירקל צ'ארט וקיבל תואר פלטינה מאיגוד תעשיית ההקלטות הדרום קוריאני. ב-23 בדצמבר פרסמה הלהקה גרסה מחודשת של אלבום האוסף *SKZ2021*.

### 2022: ''Circus'', ''Oddinary'' ו- ''Maxident''
ממוזער|סטריי קידס בטקס Asia Artist Awards 2022
ב־10 בפברואר 2022 נמסר כי סטריי קידס, יחד עם חברתם ללייבל איצי, חתמו עם Republic Records לקידום בארצות הברית, כחלק מהשותפות האסטרטגית של JYP אנטרטיינמנט עם הלייבל. ב-18 במרץ פרסמה הלהקה את המיני-אלבום השישי שלה, . המיני-אלבום הגיע לראש המצעדים בדרום קוריאה, בפינלנד, בפולין ובארצות הברית, ונמכר ביותר מ-1.5 מיליון עותקים באותו חודש. *Oddinary* היה גם האלבום הראשון של הלהקה שנכנס למצעד האלבומים הבריטי ולבילבורד 200. כדי לקדם את האלבום הכריזו חברי סטריי קידס על סיבוב ההופעות השני שלהם, "Maniac World Tour" . סיבוב ההופעות החל ב-29 באפריל, בסיאול, המשיך באסיה, אוסטרליה וצפון אמריקה והסתיים בלוס אנג'לס ב-2 באפריל 2023.

ב-22 ביוני סטריי קידס הוציאו לאור את המיני-אלבום היפני השני שלהם בשם , המיני-אלבום דורג במקום השני במצעד האלבומים של אוריקון ובמקום הראשון במצעד האלבומים של בילבורד יפן. ב-1 באוגוסט פרסמו סינגל בשם "Mixtape: Time Out". ב-7 באוקטובר פורסם מיני-אלבום נוסף, , שהגיע לראש המצעדים בדרום-קוריאה, בפולין ובארצות הברית, וקיבל מאיגוד תעשיית ההקלטות הדרום קוריאני אישור על מכירת שלושה מיליון עותקים. ב-21 בדצמבר פרסמה הלהקה את אלבום האוסף השלישי שלה, . בסוף השנה דורגה הלהקה במקום השביעי ברשימת האמנים הנמכרים ביותר של 2022 שפרסמה הפדרציה הבין-לאומית לתעשייה הפונוגרפית, בעוד ש-*Maxident* ו-*Oddinary* מוקמו במקומות ה-6 וה-17 ברשימת האלבומים הנמכרים ביותר של 2022.

### 2023: ''Social Path / Super Bowl'', ''5-Star'', ''The Sound'' ו- ''Rock-Star''
אלבום האולפן הראשון של סטריי קידס בשפה היפנית, , יצא לאור ב-22 בפברואר 2023. את יציאתו קדמו הגרסה היפנית של "Case 143" ושיר הנושא. האלבום הופיע לראשונה במקום הראשון במצעד האלבומים של אוריקון עם 378,000 עותקים שנמכרו, וקיבל תעודת דאבל פלטינה מאיגוד תעשיית ההקלטות היפני (RIAJ). 

ב-2 ביוני 2023 הוציאה הלהקה את אלבום האולפן השלישי שלהם , יחד עם הסינגל המוביל "S-Class". האלבום הגיע למקום הראשון במצעדים באזורים שונים, בהם דרום קוריאה, צרפת וארצות הברית, כאשר זהו האלבום השלישי ברציפות של הלהקה שמגיע למקום הראשון בארצות הברית. נכון ליוני 2023 נמכרו ממנו למעלה מחמישה מיליון עותקים, והוא קיבל אישור מכירות בהתאם מ־KMCA. השיר "S-Class" זכה בפרס קליפ הקיי־פופ הטוב ביותר בטקס פרסי הווידאו קליפים של MTV לשנת 2023.

ב-6 בספטמבר 2023 פרסמה הלהקה את המיני-אלבום היפני *Social Path*. ב-10 בנובמבר 2023 פרסמה הלהקה את המיני-אלבום השמיני שלה בשפה הקוריאנית, , עם הסינגל המוביל , שהפך לשיר הראשון של הלהקה שנכנס למצעד הבילבורד הוט 100.

ב-10 במאי 2024 הוציאו את הסינגל "Lose My Breath" בהשתתפות צ'ארלי פות'. השיר הגיע למקום ה-90 במצעד בילבורד הוט 100.

ב-22 באוגוסט 2025 הלהקה השיקה את האלבום *Karma*, שבו הם שומרים על סגנון האלקטרו-ראפ־פופ שלהם לצד ניסיונות מוזיקליים חדשים.

## אמנותיות
סטריי קידס היא להקה בעלת סגנון חופשי ועצמאי יותר מהמקובל בתעשיית המוזיקה הדרום קוריאנית בדרך כלל; כל חברי הלהקה משתתפים בכתיבת השירים ובהלחנתם, ולעיתים גם בהפקה ובעיבוד. כל המיקסטייפים של הלהקה נוצרו בשלמותם על ידי חברי הלהקה בלבד. בלהקה קיימות גם תת-קבוצות. חברי הלהקה באנגצ'אן, האן וצ'נגבין מהווים תת-קבוצה בתוך הלהקה, שאחראית על כתיבה והפקה. תת-הקבוצה מכונה "3RACHA". לינו, היונג'ין ופליקס מהווים תת-קבוצה של הרקדנים הראשיים. תת-הקבוצה מכונה "DANCERACHA". חברי הלהקה סנגמין ו־I.N מהווים תת-קבוצה של הסולנים הראשיים. תת-הקבוצה מכונה "VOCALRACHA".

הסגנון המוזיקלי של הלהקה מתמקד בעיקר בקיי-פופ, בהיפ הופ ובמוזיקת דאנס אלקטרונית, תוך שימוש רב באפקטים קוליים. המוזיקה של סטריי קידס תוארה כ"רועשת" וספגה על כך ביקורות שליליות, אך בראיון ל-"Teen Vogue" בספטמבר 2021 הצהירו חברי הלהקה שהם גאים בכך; "העובדה שהמוזיקה שלנו מתוארת כ'מוזיקה רועשת' פירושה שהיא באמת משאירה רושם", אמר סנגמין.

## חברי הלהקה
הלהקה הכילה בהרכבה המקורי 9 חברים, ב-28 באוקטובר 2019 ווּג'ין עזב את הלהקה בגלל סיבות אישיות. בין החודשים פברואר ליוני בשנת 2021 לקח היוֹנג'ין פסק זמן מחברותו בלהקה בעקבות טענות לבריונות מצדו.

### ציר זמן

## פילמוגרפיה
### תוכניות טלוויזיה

## פרסים ומועמדויות

## קישורים חיצוניים

* 
* 

## הערות שוליים

קטגוריה:זוכי פרס המוזיקה של MTV אירופה
קטגוריה:להקות בנים דרום קוריאניות
קטגוריה:להקות פופ
קטגוריה:להקות קיי-פופ
קטגוריה:להקות שהוקמו בשנת 2017
קטגוריה:זוכי פרס המוזיקה של בילבורד